OzLabs/hebrew-wiki-articles huggingface dataset:
וולטר קרייזלר

וולטר פרסי קרייזלר (באנגלית: Walter Percy Chrysler; 2 באפריל 1875 – 18 באוגוסט 1940) היה תעשיין אמריקאי, מחלוצי תעשיית הרכב העולמית.

== ביוגרפיה ==
קרייזלר נולד בעיירה ואמגו, בקנזס. הקריירה שלו בענף הרכב החלה כאשר חברת הרכבות האמריקנית החליטה להיכנס לענף ייצור המכוניות. קרייזלר היה מנהל המפעל. לחברת הרכבות הייתה הצלחה מסוימת בענף מרוצי המכוניות, אך היא לא הצליחה בענף המכירות. קרייזלר עזב את החברה וקיבל משרה בחברת הרכב ביואיק שהייתה אחת החברות שפעלו במסגרת תאגיד ג'נרל מוטורס, בשנת 1911. שנתיים לאחר מכן עזבה חברת הרכבות האמריקנית את ענף ייצור המכוניות. בשנת 1919 התפטר קרייזלר מחברת ביואיק ובשנת 1921 רכש את חברת "מקסוול מוטור קומפני" שהייתה נתונה בקשיים. קרייזלר קרא לחברה בשם "קרייזלר קורפוריישן" (תאגיד קרייזלר), בשנת 1925. בנוסף למותג "קרייזלר" ייצר אף מכוניות תחת המותגים פלימות' ודה סוטו.

בשנת 1928 מימן את בניית גורד השחקים הגבוה בעולם באותה התקופה, אשר נקרא "בניין קרייזלר" בניו יורק אותה השנה היו האדריכלים בניו יורק בתחרות ביניהם על בניית גורד השחקים הגבוה בעולם. קרייזלר שכר את שירותיו של האדריכל ויליאם ון אלן, אשר תכנן בניין בסגנון אר דקו, כאשר עליו מתנוסס חוד בגובה של כ-38 מטר. כתוצאה מכך, לאחר בניית הבניין היה זה לא רק הבניין הגבוה בעולם, אלא גם המבנה הגבוה בעולם, בגובה 319 מטר. הבניין החזיק בתואר זה פחות משנה, עד לבניית בניין אמפייר סטייט, שגובהו 381 מטר. קרייזלר התאכזב מאבדן התואר עד כדי כך שסירב לשלם לון אלן את שכרו. הבניין הוא דוגמה יפה לאמנות האר דקו באדריכלות. הקישוטים על המגדל נועדו להזכיר את כיסויי הגלגלים (טאסות) על מכוניות קרייזלר. תקופת האר דקו באדריכלות ניו יורק, אשר הבניין הוא הדוגמה הידועה ביותר שלה, נחשבת לתקופה היפה ביותר בתולדותיה של ניו יורק מבחינה אדריכלית.

בשנת 1928 זכה קרייזלר בתואר איש השנה של השבועון טיים.

תאגיד קרייזלר עבר שינויים רבים במשך השנים. לאחר רכישת "אמריקן מוטורס" ייצר התאגיד את המותגים "ג'יפ" ו"איגל". למרות שייצור המותגים מקסוול, דה סוטו, AMC, איגל ופליימות' הופסק, המשיך תאגיד קרייזלר להיות בין שלושת יצרני המכוניות המובילים בארצות הברית, עד שהתמזג בשנת 1998 עם התאגיד הגרמני דיימלר-בנץ, ליצירת החברה "דיימלר-קרייזלר".

ולטר קרייזלר הלך לעולמו בשנת 1940. לפני מותו פרסם אוטוביוגרפיה בשם "חייו של עובד אמריקני".

==קישורים חיצוניים==

* 
* 

קטגוריה:אנשי השנה של המגזין טיים
קטגוריה:אנשי עסקים אמריקאים
קטגוריה:תעשיינים אמריקאים
קטגוריה:חלוצי תעשיית הרכב
קטגוריה:מיליארדרים אמריקאים
קטגוריה:אמריקאים חברי הבונים החופשיים
קטגוריה:אמריקאים ממוצא קנדי
קטגוריה:אמריקאים שנולדו ב-1875
קטגוריה:אמריקאים שנפטרו ב-1940
מגדל חברת החשמל

מגדל חברת החשמל הוא מגדל משרדים המאכלס את ההנהלה ואגפי המטה של חברת החשמל לישראל, והוא ממוקם במבואות הדרומיים של חיפה, סמוך לגבולה עם טירת כרמל וממזרח לאזור התעשייה פארק מתם. הבניין מאכלס 2,200 מעובדי החברה. הבניין כולל משרדים, חדרי ישיבות וחדרי אוכל. הבניין תוכנן על ידי משרדי האדריכלים רוזוב-הירש ומנספלד-קהת. הקמת הבניין החלה בשנת 2000 והוא אוכלס בשנת 2003.

במבנה שלוש קומות מסד רחבות שמעליהן מתנשא מגדל בגובה 130 מטר, והוא השני בגובהו בחיפה אחרי מגדל המפרש. פרופיל הבניין מורכב משני פלחים מחודדים היוצרים יחד צורה אליפטית אווירודינמית ומדגישים את ציר ההר והים לאורכו ממוקם המבנה. ארקדה וגג זכוכית מובילים לבניין ויוצרים מעבר הדרגתי בין חלל החוץ (המשמש כמגרש חניה לבאי הבניין) לבין חלל הפנים.

הקומה הטיפוסית, כ-2,000 מטר רבוע, מורכבת משני אגפים בעלי שירות ותנועה עצמיים המקושרים על ידי חלל מרכזי הכולל: אטריום כניסה בגובה שבע קומות ושלושה אטריומים משניים של ארבע קומות כל אחד, המחדירים אור טבעי לחללי המבנה, מאפשרים התמצאות טובה ותנועה בין הפלחים ומתפקדים כמוקדי מנוחה לעובדים. צורת ה-H של הקומה מבטיחה שטח פנים מקסימלי המאפשר החדרת אור טבעי ומבטי נוף לחדרי המשרדים. המבנה הוא "בניין חכם" עם מערכות בקרה ומחשוב מתקדמות: מיזוג אוויר המבוסס על אגירת קור בשיטת VAV, "בנק" מעליות המשרת ביעילות מרבית את התנועה במבנה ומערכות בטיחות וביטחון מתקדמות.

השיקול הנופי השפיע על תכנון ועיצוב הבניין, בהתייחסות שונה לחזית הים במערב ולחזית ההר במזרח. הקומפוזיציה של גופי המבנה יוצרת מגדל תמיר בעל פרופורציות אדריכליות המבטאות את ייחודו בהתאם לייעודו ולסביבתו. גג המבנה והפיתוח הסביבתי של האתר כולו תוכנן כחזית חמישית "ירוקה" הנצפית מהכרמל.

== קישורים חיצוניים ==

* [https://web.archive.org/web/20150130202341/http://www.mansfeld-kehat.co.il/project/%D7%91%D7%A0%D7%99%D7%9F-%D7%9E%D7%A9%D7%A8%D7%93%D7%99%D7%9D-%D7%A8%D7%90%D7%A9%D7%99-%D7%A9%D7%9C-%D7%97%D7%91%D7%A8%D7%AA-%D7%97%D7%A9%D7%9E%D7%9C-%D7%97%D7%99%D7%A4%D7%94/ אודות הבניין וצילומיו] באתר משרד האדריכלים מנספלד-קהת
* מידע נוסף אודות בניין המה"ר באתר [https://web.archive.org/web/20140322145130/http://www.hra.co.il/ משרד האדריכלים הירש רוסמן אביצור].

קטגוריה:חברת החשמל לישראל
חברת החשמל, מגדל
קטגוריה:מערב חיפה
אבגוסטינוס קפודיסטריאס

אַבְגוֹסְטִינוֹס קַפּוֹדִיסְטְרִיָאס (ביוונית: Αυγουστίνος Καποδίστριας; 1778–1857) היה איש צבא ופוליטיקאי יווני.

יליד קורפו, אבגוסטינוס היה אחיו הצעיר של יואניס קפודיסטריאס, המושל הראשון של מדינת יוון המודרנית. לאחר ההתנקשות בחיי אחיו, ב-9 באוקטובר 1831, ירש אבגוסטינוס את מקומו במועצת המדינה ואת תפקידו כמושל המדינה. כהונתו, שנמשכה שישה חודשים בלבד, התאפיינה בחוסר יציבות פוליטית שבעטייה שקעה המדינה ונקלעה למצב של כאוס. בהתאם להחלטת המעצמות הגדולות, בריטניה, צרפת ורוסיה בוועידת לונדון ובערבותן, הפכה המדינה למונרכיה, והשלטון נמסר לאותון, מלך יוון.

==קישורים חיצוניים==

* 

קטגוריה:יוון: העת החדשה
קטגוריה:פוליטיקאים יוונים
קטגוריה:ילידי 1778
קטגוריה:נפטרים ב-1857
קטגוריה:יוונים שנפטרו במאה ה-19
אלי על

שְׁמוּרַת אֵלִי עַל היא שמורת טבע הממוקמת במחוז הצפון, בדרום רמת הגולן, מערבית דרומית ממושב אבני איתן, צפונית מזרחית ממושב אלי-עד לצדי נחל אל על.

שם השמורה נקבע לפי קרבתה למושב אלי-עד (שנקרא בעבר "אלי-על"), ולעיתים נקראת בשמות דומים כגון שמורת נחל אל על, שמורת אל על<ref></ref> או שמורת נחל דיפלה.

השמורה משתרעת משני צדי נחל אל על לאורך כ-3.5 קילומטרים. הנחל עובר בשמורה בערוץ עמוק ויוצר במהלכו כמה מפלי מים, ביניהם "המפל הלבן" החותר באבן גיר לבנה ומכאן שמו. מזרחית מהמפל הלבן התגלו שרידים של אמת מים עתיקה לסוסיתא. מפל נוסף הוא "המפל השחור" הצונח מסלעי בזלת - מקור שמו, וכמה ברכות.

ישנו מסלול הליכה בשמורה המתחיל במושב אלי-עד ומסתיים בחניון המפלים שליד אבני איתן, אורכו כ-5 ק"מ, ומשכו כ-3 שעות.

== הצומח ==
צמחייה שופעת בתוואי הנחל; קנה מצוי, הרדוף הנחלים, שיח אברהם וערבה. במדרונות המובילים אל הנחל נמצא צמחים רבים חד שנתיים ובהם מיני אירוס צבעוני וכלניות. על סלעי הגיר פורחת חלמונית גדולה.

==מקורות==
* עמנואל הראובני, קום התהלך בארץ

==קישורים חיצוניים==
* [http://www.inature.info/wiki/שמורת_נחל_אל-על שמורת נחל אל-על] - מתוך אתר הטיולים "טבע ונופים בישראל".

== הערות שוליים ==

קטגוריה:רמת הגולן: שמורות טבע
רפואת אף אוזן גרון

בדיקה במחלקת אף אוזן גרון, בבית חולים ב[[רוסטוק שבגרמניה המזרחית, 1970]] 
רפואת אף אוזן גרון וניתוחי ראש צוואר (בלועזית: אוֹטוֹרִינוֹלָרינגוֹלוֹגְיָה; באנגלית: Otorhinolaryngology), היא ענף ברפואה כירורגית המתמחה בטיפול במחלות במערכת האף, האוזן, הגרון, הראש והצוואר בגוף האדם.

שמה המלא של המומחיות בתחום זה בישראל: "מומחה במחלות אף, אוזן וגרון וכירורגיה של ראש-צוואר". כדי לקבל תואר מומחה בתחום זה בישראל יש להתמחות חמש שנים וחצי לפחות, מהן ארבע שנים וחצי במחלקה למחלות אף אוזן וגרון, חצי שנה במחלקה לכירורגיה כללית וחצי שנה נוספת במגוון של מחלקות אחרות (כגון: הרדמה, טיפול נמרץ, נוירוכירורגיה, כירורגיה פלסטית ועוד). לאחר תום התמחותם, בוחרים חלק מן המומחים בתחום זה להתאמן בתת-התמחות המתמקדת באחד מתחומי ההתמחות כולה.

רופא אף אוזן גרון הוא מומחה המטפל בכל ההיבטים הרפואיים והאסתטיים של האף האוזן והגרון.

התמחות רפואית זו מאחדת את איברים אילו לידי התמחות לא בהכרח בגלל תפקודם והאנטומיה שלהם. אפשר לראות קשרים אנטומיים (חשופים, פתוחים ומנהרתיים) הבאים לידי ביטוי בחצוצרת השמע מקשרת בין הגרון לאוזן התיכונה. את החיבור בין האוזן לחלל האף והגרון ניתן להמחיש על ידי סגירת האף והפה וניסיון נשיפה. הלחץ הנוצר באוזן בפעולה זו הוא כתוצאה מהלחץ הנוצר בתעלה המובילה לאוזן התיכונה. האף, האוזן והגרון הם חללים פתוחים היוצרים את המגע החושי עם הסביבה, ולכן תפקודם התקין הוא חיוני ביותר. מעבר לכך חלוקה למומחיות היא לעיתים צורך שרירותי או היסטורי ולא נובע מהגיון רפואי בדומה למומחיות עור ומחלות מין.

==קישורים חיצוניים==

* [http://www.ent.org.il איגוד רופאי אף אוזן גרון ומנתחי ראש-צוואר] - אתר האינטרנט של הארגון הישראלי
* מדור [https://www.medonline.co.il/section/Otolaryngology אף אוזן גרון] באתר שאל את הרופא, מידע כתבות פורומים ועוד
* 
* 

== הערות שוליים ==

*
קטגוריה:תחומים ברפואה
עגלול

עגלול תוצרת קיבוץ [[משמר הנגב, 2007]]
ילדי פעוטון בטיול בעגלול]]
עֲגָלוּל (הלחם המילים "עגלה" ו"לול") הוא עגלת פעוטות בצורת לול קטן על גלגלים. זהו מצע נייד נוח לשכיבה, עמידה ומשחק. 

עגלול עשוי מעץ, פלסטיק או מתכת, ומאפשר טיול עם פעוטות בעודם עומדים או יושבים, בניגוד לעגלת תינוקות המחייבת ישיבה. העגלול מאפשר נשיאה של עד 6 ילדים בבת אחת, ומותאם למשקלם. 

השימוש בעגלול נפוץ בקיבוצים במאה ה-20 בשל אופי החיים הקיבוצי, בתי הילדים, בתי הקרקע והמרחבים. העגלול נפוץ גם במעונות, ומאפשר הוצאת קבוצות ילדים לטיול מחוץ למעון.

קטגוריה:ריהוט לתינוק
קטגוריה:הקיבוץ
קטגוריה:כלי רכב
קטגוריה:עגלות
ט"ז בתמוז

==חגים ומועדים==
[[אות מלחמת לבנון השנייה שהוענק לחיילי צה"ל ששירתו בעת התרחשותה]]
* יום זיכרון רשמי למלחמת לבנון השנייה

==אירועים היסטוריים==
* – לפי המסורת – חטא העגל
* ה'תרע"ד – נרצח בסרייבו יורש העצר של אוסטרו-הונגריה, פרנץ פרדיננד, ארכידוכס אוסטריה.
* ה'תשס"ה – 88 אנשים נהרגו בסדרת פיצוצים בשארם א-שייח', סיני
* ה'תשס"ו – חטיפת שני חיילי צה"ל ונפילתם של שמונה, מה שהוביל לפתיחת מלחמת לבנון השנייה

==נולדו==
* ה'תרפ"ו – מל ברוקס, במאי ושחקן קולנוע
* ה'תש"ה – עמי אילון, יו"ר השב"כ, ח"כ ושר ממפלגת העבודה
* ה'תשכ"ט – שלום אסייג, שחקן וסטנדאפיסט ישראלי
* ה'תשמ"ב – אילנית לוי, דוגמנית, שחקנית ומלכת היופי של ישראל
* ה'תשמ"ח – יותם קושניר, שחקן, ומדובב ישראלי מקצועי

==נפטרו==
* – לפי המסורת – חור בנם של כלב בן חצרון ואפרת 
* ה'תרצ"ד – הרב מנשה אייכנשטיין, האדמו"ר הרביעי בשושלת חסידות זידיטשוב
* ה'תשכ"ז – הרב אברהם יהושע השיל מקופיטשניץ, האדמו"ר השני בשושלת קופיטשניץ (נולד ב-ה'תרמ"ח)
* ה'תשנ"ט – הרב שמעון משה דיסקין, ר"מ בישיבת קול תורה (נולד ב-ה'תרצ"ב)
* ה'תשס"ו – אהוד גולדווסר ואלדד רגב, שני חיילי צה"ל שנחטפו ללבנון (תאריך הפטירה לפי הדו"ח הקובע שהם נרצחו ביום חטיפתם).
* ה'תשע"ט – הרב חיים לוי יצחק גינזבורג, משפיע בישיבת תומכי תמימים ומחבר ספרים בתורת החסידות.
----

* ט"ו בתמוז – י"ז בתמוז
* תמוז

י16
י16
ט"ו בתמוז

==חגים ומועדים==

==אירועים היסטוריים==
* ה'תק"ע – ישראל יעקבסון חונך בית-כנסת בזסן; היהדות הרפורמית רואה בתאריך זה את יום היווסדה
* ה'תש"ח – הוקם בית המשפט העליון בישראל
* ה'תשמ"ו – מעמד חנוכת הבית לבניין 770 בכפר חב"ד בשילוב חגיגת בר מצווה מרכזית לילדים יתומי צה"ל.

==נולדו==
* ה'תרמ"ז – מארק שאגאל, צייר (נפטר ב-ה'תשמ"ה)
* ה'תרצ"ח – משה ספדיה, אדריכל ישראלי-קנדי

==נפטרו==
* ה'שכ"ו – מישל דה נוסטרדם, המוכר בשם נוסטרדמוס, אסטרולוג ורופא צרפתי ממוצא יהודי (נולד ב-ה'רס"ד)
* ה'תק"ג – רבי חיים בן עטר, מחבר הפירוש "אור החיים" על התורה (נולד ב-ה'תנ"ו)
* ה'תקמ"ה – רבי אריה לייב גינצבורג (ה"שאגת אריה") (נולד ב-ה'תנ"ה) 
* ה'תר"ע – רבי אלעזר ויסבלום מרישא, אדמו"ר ברישא, מצאצאי רבי אלימלך מליז'נסק (נולד ב-ה'תקצ"ט)
* ה'תרפ"ט – רבי יעקב משה בן רבי אליעזר צבי, האדמו"ר הרביעי בשושלת קומרנא
* ה'תרצ"ג – רבי יצחק שמעיה אלישר, מבוני ירושלים
* ה'תשכ"ט – רבי דוד משה רוזנבוים, האדמו"ר השלישי בשושלת קרעטשניף ומקים החסידות ברחובות אחרי השואה (נולד ב-ה'תרפ"ה)
* ה'תשל"ד – עמרם בלוי, מראשי נטורי קרתא
* ה'תשל"ט – ארתור פידלר, מנצח (נולד ב-ה'תרנ"ה)

----

* י"ד בתמוז – ט"ז בתמוז
* תמוז

י15
י15
י"ד בתמוז

==חגים ומועדים==
* יום טוב במגילת תענית על ביטול ספר הגזירות של הצדוקים.

==אירועים היסטוריים==
* ה'נ"ח – פרעות רינדפלייש: הפורעים התנפלו על קהילת רוטנבורג על הטאובר, ורצחו כחמישים מיהודי הקהילה.
* ה'תשס"ג – הרב יצחק טוביה וייס מתחיל לכהן כגאב"ד ירושלים

==נולדו==
* ה'תרמ"ט – הרב קלונימוס קלמיש שפירא, האדמו"ר מפיאסצנה, רב והוגה דעות פולני
* ה'תרפ"ו – אליקים העצני, חבר במועצת יש”ע וחבר כנסת מטעם מפלגת התחיה
* ה'תש"ז – לארי דייוויד, יוצר משותף של הסדרה "סיינפלד"
* ה'תשכ"א – הרב אליעזר מלמד, רב היישוב הר ברכה, ראש ישיבת הר ברכה, מחבר סדרת ספרי ההלכה פניני הלכה ועוד ספרים
* ה'תשכ"ה – משה אבוטבול, ראש עיריית בית שמש

==נפטרו==
* ה'תע"ט – רבי שמואל שאטין (מהרשש"ך), ראש ישיבה בפרנקפורט, רבה של הסן-דרמשטאדט ומחבר "כוס הישועות". (נולד בה'ת"ד)
* ה'תשל"ח – הרב מרדכי עטיה, רב הקהילה החלבית במקסיקו סיטי, וראש ישיבת המקובלים "החיים והשלום" בירושלים. (נולד בה'תרנ"ח)
* ה'תשמ"ו – הרב יעקב גולדמן, רב בתי הסוהר בארץ ישראל בתקופת המנדט הבריטי. (נולד בה'תרס"ו)
* ה'תשמ"ז – הרב יעקב יצחק רודרמן, מייסד וראש ישיבת נר ישראל בבולטימור וחבר מועצת גדולי התורה בארצות הברית. (נולד בה'תר"ס)
* ה'תשמ"ז – אבי רן, שוער כדורגל ישראלי נהרג בתאונה ימית בכנרת. (נולד בה'תשכ"ג)
----

* י"ג בתמוז – ט"ו בתמוז
* תמוז

י14
י14
קרלו אמנואלה השני, דוכס סבויה

<div style="text-align: center;">שלט המשפחה של דוכסי סבויה אחרי ויטוריו אמדאו הראשון
</div>
קרלו אמנואלה השני, דוכס סבויה (באיטלקית: Carlo Emanuele II di Savoia; 20 ביוני 1634 – 12 ביוני 1675) היה דוכס סבויה מ-1638 עד 1675, ותחת עוצרות אמו כריסטין מארי מצרפת עד 1663. הוא היה גם מרקיז סלוצו (Saluzzo), רוזן אאוסטה, רוזן ז'נבה, מוריאנה (Moriana) וניס, וכן הטוען לכתר מלכי קפריסין וירושלים.

==תולדות חייו==
קרלו אמנואלה נולד ב-20 ביוני 1634 בטורינו לויטוריו אמדאו הראשון, דוכס סבויה ולכריסטין מארי מצרפת. סבו וסבתו מצד אמו היו אנרי הרביעי מלך צרפת ואשתו השנייה מארי דה מדיצ'י.

אמו שלטה במקומו, ואפילו בהגיעו לבגרות הוסיף קרלו אמנואלה לחיות חיי תענוגות והתרחק מניהול ענייני המדינה. רק לאחר מות אמו ב-1663 הוא נטל למעשה את השלטון לידיו. הוא לא הצליח להשיג גישה לים על חשבונה של ג'נובה (מלחמת ג'נובה-סבויה השנייה, 1672-1673), והתקשה להתייצב מול השפעתה של צרפת, שכנתו החזקה.

קרלו אמנואלה פיתח את המסחר של דוכסות סבויה והגדיל את עושרה, שיפר את נמל ניס וסלל דרך בעד האלפים אל צרפת. הוא ערך גם רפורמה בצבא, אשר עד זמנו הורכב רובו ככולו משכירי חרב; במקומם הקים חמישה רגימנטים של חיילים מיושבי פיימונטה, כונן מחדש את חיל הפרשים ואף הנהיג מדי צבא חדשים. הוא שיפץ מבצרים ובנה בנייני פאר רבים בטורינו, כמו למשל הארמון המלכותי של בית סבויה - הפאלאצו ריאלה (Palazzo Reale).

==משפחתו==
בשנת 1659 פגש קרלו אמנואלה את מריה ג'ובאנה בטיסטה מסבויה-נמור והתאהב בה, אך אמו לא הייתה מרוצה מהשידוך, ומשום כך התחתן קרלו אמנואלה ב-3 באפריל 1663 עם פרנסואז מדלן ד'אורליאן, בת דודו מצד אמו - גאסטון, דוכס אורליאן.

לאחר מותה בתחילת 1664, התחתן קרלו אמנואלה ב-20 במאי 1665 עם אהובתו מריה ג'ובאנה בטיסטה מסבויה-נמור שילדה לו בן אחד, ויטוריו אמדאו השני.

בנוסף, היו לו גם כמה ילדים בלתי חוקיים משלוש פילגשיו.

== אילן יוחסין ==

==קישורים חיצוניים==

* [https://web.archive.org/web/20070928082517/http://www.alleanza-monarchica.com/italia-reale/Carlo_Emanuele_II_Duca_di_Savoia (alleanza monarchica, Italian)]
* 
* 

קטגוריה:דוכסי סבויה
קטגוריה:ילידי 1634
קטגוריה:נפטרים ב-1675
י"ג בתמוז

==חגים ומועדים==

==אירועים היסטוריים==
אחוזת בית
* ה'תרס"ו – נוסדה "אחוזת בית", ממנה התפתחה העיר תל אביב
* ה'תרפ"ז – רבי יוסף יצחק שניאורסון האדמו"ר השישי של חב"ד השתחרר מהכלא לאחר שנאסר בט"ו בסיוון התרפ"ז בעבור ניסיונותיו לשמור על הגחלת היהודית בהגבלות השלטון הקומוניסטי. יום זה נחגג בחסידות חב"ד.
* ה'תשי"ח – החל המשבר הפוליטי סביב שאלת מיהו יהודי
* ה'תשנ"א – בית שמש קיבלה מעמד של עיר
* ה'תשס"ח – עסקת חילופי שבויים, במסגרתה הושבו ארונותיהם של אהוד גולדווסר ואלדד רגב, שני חיילי צה"ל שנחטפו ללבנון בט"ז בתמוז ה'תשס"ו.

==נולדו==
* ה'תרפ"ד – יעקב וייס, פעיל אצ"ל ואחד מעולי הגרדום (הוצא להורג בה'תש"ז)
* ה'תשי"ט – יהודה משי זהב, עסקן חרדי ופעיל חברתי ישראלי, מייסד ויו"ר ארגון זק"א (נפטר ב-ה'תשפ"ב)
* ה'תשמ"ג – עוז זהבי, שחקן, דוגמן ומנחה ישראלי
* ה'תשמ"ג – נטלי דדון, דוגמנית ומנחה טלוויזיה ישראלית

==נפטרו==
* ה'תקל"ה – הרב אריה לייב הלוי אפשטיין (בעל הפרדס), רב בקניגסברג (נולד ב-ה'תס"ח)
* ה'תק"פ – רבי מרדכי מקרמניץ, אדמו"ר חסידי, בנו השני של רבי יחיאל מיכל מזלוטשוב (נולד ב-ה'תק"ו)
* ה'תר"ץ – רבי מאיר לרנר, רב בלונדון ורבה של אלטונה, מחבר שו"ת "הדר הכרמל". (נולד בה'תרי"ז)
* ה'תש"א – הרב ד"ר אברהם יעקב מרק רב אוסטרי ורומני כיהן כרב הראשי של צ'רנוביץ ויהודי בוקובינה (נולד י"ב באדר ה'תרמ"ד)
* ה'תש"ג – הלגה דֵן, נערה יהודייה הולנדית, שסיפור ימיה האחרונים תחת השלטון הנאצי נכתב ביומנה, (נרצחה בשואה) (נולדה ב-ה'תרפ"ה)
* ה'תשי"א – רבי דוד טברסקי, האדמו"ר השלישי (יחד עם אחיו) בשושלת רחמסטריווקא (נולד ב-ה'תרל"ב)
* ה'תש"ל – חיים משה שפירא, שר ב-15 ממשלות ישראל הראשונות, ממנהיגי המפד"ל (נולד ב-ה'תרס"ב)
* ה'תשל"א – יצחק טבנקין, מנהיג ציוני (נולד ב-ה'תרמ"ח)

----

* י"ב בתמוז – י"ד בתמוז
* תמוז

י13
י13
י"ב בתמוז

==חגים ומועדים==
==אירועים היסטוריים==
רבי [[יוסף יצחק שניאורסון]]
* ה'תרפ"ז – רבי יוסף יצחק שניאורסון האדמו"ר השישי של חב"ד קיבל אישור שחרור מהכלא לאחר שנאסר בט"ו בסיוון התרפ"ז בעבור פעלו הרב לשמירת גחלת היהדות בהגבלות השלטון הקומוניסטי. יום זה נחגג בחסידות חב"ד.
* ה'תש"ז – נוסדה בצפון הנגב קבוצת סעד, קבוצת בני עקיבא הראשונה
* ה'תש"י – מוקם היישוב יָגֵל (בלועזי 27 ביוני 1950) ליד המושבים השכנים לו: אחיעזר מדרום וזיתן ממזרח, על ידי יהודים עולים מעיראק. מיקום המושב ליד העיר לוד וליד נמל התעופה בן-גוריון השייך למועצה אזורית שדות דן (שם קודם: עמק לוד), נקראה בראשיתה לוד ב' 
* ה'תשמ"ב – מוקם היישוב נוקדים שבמזרח גוש עציון
* ה'תשנ"ב – יצחק רבין מציג את ממשלתו בפני הכנסת, ומתחיל כהונה שנייה כראש ממשלת ישראל

==נולדו==
* ה'תר"ם – רבי יוסף יצחק שניאורסון האדמו"ר השישי בשושלת אדמו"רי חב"ד (אדמו"ר הריי"צ), (נפטר ב-ה'תש"י)
* ה'תרצ"ה – דן אלמגור, מהיוצרים הבולטים בתחום הזמר העברי והמחזאות הישראלית
* ה'תרצ"ט – משה בר-אשר, נשיא האקדמיה ללשון העברית
* ה'תש"א – ישראל (פולי) פוליאקוב, שחקן וקומיקאי ישראלי. מחברי הגשש החיוור
* ה'תשכ"ט – איילת זורר, שחקנית ודוגמנית ישראלית

==נפטרו==
* ה'ק"ח – הרב יעקב בן אשר (בעל הטורים), מחבר "ארבעה טורים"
* ה'תרע"ז – הרב אליהו ברוך קמאי, רב העיר מיר וראש ישיבת מיר (נולד ב-ה'ת"ר)
* ה'תרצ"ח – אלכסנדר זייד (השומר על הסוס), נרצח על גבעות שיך אבריק בעמק יזרעאל
* ה'תש"ט – מנשה מאירוביץ, אחרון הביל"ויים (נולד ב-ה'תר"ך)

----
* י"א בתמוז – י"ג בתמוז
* תמוז

י12
י12
י"א בתמוז

==חגים ומועדים==

==אירועים היסטוריים==
* ה'תרפ"ז – רעידת אדמה שמרכזה באזור יריחו בעוצמה של 6.2 בסולם ריכטר; 300 הרוגים

==נולדו==
* ה'תרפ"א – חנה סנש, משוררת יהודייה וצנחנית בשירות הצבא הבריטי בזמן מלחמת העולם השנייה (הוצאה להורג ב-ה'תש"ה)
* ה'תשי"ט – הרב אבי רט, איש חינוך, מרצה ליהדות ואיש תקשורת ישראלי
* ה'תשכ"ז – יעל אבקסיס, שחקנית, דוגמנית ומנחה ישראלית
* ה'תשכ"ט – יניב פולישוק, שחקן, תסריטאי ובדרן ישראלי
* ה'תשל"ב – יובל שם-טוב, שחקן וכוכב ילדים המשחק את דמותו של "יובל המבולבל"

==נפטרו==
* ה'ש"ע – רבי יצחק חיות, רב וראש ישיבה בפראג ובפרוסטיץ.
* ה'תקצ"א – רבי צבי הירש מזידיטשוב, האדמו"ר הראשון ומייסדה של חסידות זידיטשוב
* ה'תרי"ב – הרב אהרן משה טויבש, רב ביאס ומחבר הספר "קרני ראם" (נולד ב-ה'תקמ"ז)
* ה'תרצ"ה – אלפרד דרייפוס, קצין צבא צרפתי יהודי (נולד ב-ה'תר"ך)
* ה'תש"א – הרב אלחנן וסרמן, מגדולי הרבנים החרדים באירופה בין מלחמות העולם ומחבר "קובץ שיעורים" על הש"ס, נספה בשואה (נולד ב-ה'תרל"ה)
* ה'תש"א – הרב יהודה לייב צירלסון, הרב הראשי של חבל בסרביה ושל העיר קישינב שבמולדובה, נהרג בהפצצה של הגרמנים במלחמת העולם השנייה (נולד ב-ה'תר"ך)
* ה'תשי"ז – שלום אש, סופר יהודי פולני (נולד ב-ה'תרמ"א)

----

* י' בתמוז – י"ב בתמוז
* תמוז

י11
י11
י' בתמוז

==חגים ומועדים==
* תענית ציבור קהילתית עד חצות היום ביהדות פרנקפורט לזכר השרפה בשנת ה'ת"ף.
* פורים שני לקהילה היהודית בצפת.

==אירועים היסטוריים==
* ה'ת"ף – שרפה פרצה בפרנקפורט דמיין, אך בתי היהודים ניצלו.
* ה'תקצ"ד – אבראהים פאשא משחרר את צפת מידי המורדים הפלאחים, מסיים את הפרעות ביהודי צפת ומעניש את הפורעים
* ה'תרצ"ט – הרב בן-ציון מאיר חי עוזיאל נבחר להיות הראשון לציון 
* ה'תש"ח – מדינת ישראל מכריזה על ירושלים המערבית כחלק משטחה
* ה'תש"ס – עזר ויצמן מסיים את כהונתו כנשיא המדינה
* ה'תשע"ד – החל מבצע צוק איתן.

==נולדו==
* ה'תקס"ט – אליעזר הלוי, מזרחן יהודי בריטי ממוצא גרמני, עוזרו ומזכירו של משה מונטיפיורי. (נפטר בא' בכסלו ה'תרמ"ט)
* ה'תש"י – ניצה שאול, שחקנית ישראלית
* ה'תש"ך – מאיר בנאי, זמר-יוצר ושחקן ישראלי (נפטר ב-ה'תשע"ז)

==נפטרו==
* ה'תקנ"ב – רבי דוד בן חסין מגדולי המשוררים במרוקו.
* ה'תרצ"ה – הרב שלמה אהרן ורטהיימר, חוקר תורני, דיין וראש ישיבה מהיישוב הישן בירושלים, ראשון מפרסמי גניזת קהיר. (נולד בי' בכסלו ה'תרכ"ז) 
* ה'תשכ"ד – משה אריה מירקין, מחבר הפירוש המנוקד והמבואר למדרש רבה על התורה (נולד ב-ה'תרנ"ז)
* ה'תש"ל – הרב יהושע קניאל, רב העיר חיפה ותלמידו של הרב אברהם יצחק הכהן קוק (נולד ב-ה'תרנ"ו)
* ה'תשמ"ח – הלל סלובק, מוזיקאי ישראלי, חבר להקת רד הוט צ'ילי פפרז (נולד ב-ה'תשכ"ב)
* ה'תשס"ד – אריק לביא, זמר ושחקן ישראלי (נולד ב-ה'תרפ"ז)
* ה'תשע"ב – יצחק שמיר, ממפקדי הלח"י, ראש הממשלה השביעי של מדינת ישראל (נולד ב-ה'תרע"ו)
----

* ט' בתמוז – י"א בתמוז
* תמוז

י10
י10
ט' בתמוז

==חגים ומועדים==
* יש שאמרו שראוי להתענות ביום זה תענית צדיקים, בשל הבקעת חומות ירושלים ערב חורבן בית ראשון (ראו להלן).

==אירועים היסטוריים==
* (לפי הכרונולוגיה המקראית והמסורתית) – נפרצו חומות ירושלים על ידי הבבלים, בתום המצור על ירושלים, ערב חורבן בית המקדש הראשון
* ד'תרפ"ה – נהרגו עשרה רבנים ונלקח בשבי שבתי דונולו הילד בכיבוש העיר אוריה על ידי הפאטמים
* ה'ד' (לפי גרסה אחת) – שריפת התלמוד: בפריז נשרפו מאות ספרי תלמוד בתום משפט פריז.
* ה'תשט"ו – משה שרת מציג את ממשלתו השנייה (השישית במנין הממשלות) בפני הכנסת
* תשל"ב – מבצע ארגז לחטיפת הגנרלים הסוריים משטח לבנון בידי סיירת מטכ"ל.
* ה'תשנ"ז – אסון המכביה – התמוטטות גשר מעל נחל הירקון; נהרגו ארבעה ונפצעו 69 ספורטאים

==נולדו==
* ה'תק"ז – מרכוס הרץ, רופא ופילוסוף יהודי-גרמני. (נפטר ה'תרס"ג)
* ה'תרנ"ט – הרב יעקב ישראל קניבסקי (או הסטייפלר) מבני ברק, ממנהיגי הציבור החרדי-ליטאי בישראל (נפטר בה'תשמ"ה)
* ה'תרפ"ג – רבי חיים פרידלנדר, איש חינוך ומחשבה, מנהל רוחני בישיבות פוניבז' והנגב (נפטר בה'תשמ"ו).
* ה'תרצ"ה – הרב משה יהודא ליב לנדא, אב"ד בבני ברק
* ה'תש"א – פרופ' אוריאל רייכמן, משפטן ישראלי, מייסד המרכז הבינתחומי הרצליה
* ה'תש"י – משה יעלון, רמטכ"ל צה"ל ושר הביטחון
* ה'תשכ"ב – ירון מזוז, חבר הכנסת מהליכוד וסגן שר הפנים
* ה'תשכ"ט – מיכל רוזין, חברת כנסת מטעם מרצ

==נפטרו==
* ה'תש"א – רבי משה רוקח, בנו של רבי אהרן רוקח, האדמו"ר מבעלז, נרצח בשואה. (נולד בה'תרס"ג)
* ה'תשי"א – ארנולד שנברג, מלחין. (נולד בה'תרל"ה)
* ה'תשי"ט – ארנסט בלוך (מלחין), מלחין יהודי-שווייצרי. (נולד בה'תר"ם)
* ה'תשכ"ב – הרב יהודה לייב פישמן מימון, ממקימי תנועת המזרחי, מחותמי מגילת העצמאות ושר הדתות הראשון של ישראל. (נולד בה'תרל"ו)
* ה'תשכ"ו – הרב זלמן סורוצקין (הרב מלוצק), אב"ד לוצק שבאוקראינה ויושב ראש מועצת גדולי התורה בארץ ישראל. (נולד בה'תר"ם)
* ה'תשמ"ה – הרב יוסף שלמה דיין, מקובל ומאתר קברי צדיקים. (נולד בה'תרפ"ד)
* ה'תשנ"ד – רבי יקותיאל יהודה הלברשטאם (השפע חיים), האדמו"ר מצאנז-קלויזנבורג. (נולד בה'תרס"ה)
----

* ח' בתמוז – י' בתמוז
* תמוז

==הערות שוליים==

י09
י09
ח' בתמוז

==חגים ומועדים==

==אירועים היסטוריים==
* ה'תקנ"ו – שרפה פרצה ברחוב היהודים בפרנקפורט כתוצאה מהתקפת צבא צרפת במלחמת הקואליציה הראשונה. נגרם נזק רב לבתי מגורים ולרכוש, אך לא נגרמו אבדות בנפש ובית הכנסת לא נפגע.
* ה'תרפ"ד – נוסדה המושבה נווה יעקב מצפון לירושלים
* ה'תש"ח – הקרב על בארות יצחק במלחמת העצמאות
* ה'תשס"ב – הפיגוע בקו 32א', 19 הרוגים בפיגוע התאבדות בצומת פת בירושלים
* ה'תשס"ג – ויקיפדיה העברית החלה לפעול

==נולדו==
* ה'תרפ"ו – רחבעם זאבי, אלוף במילואים, חבר הכנסת ושר (נרצח ב-ה'תשס"ב)
* ה'תרס"ו – אסתי לאודר, חלוצת קוסמטיקה (נפטרה ב-ה'תשס"ד)
* ה'תש"ב – יורם ארבל, שדרן ספורט וזמר ישראלי
* ה'תשי"ז – ברי סחרוף, זמר ומלחין
* ה'תשל"ה – אלי פיניש, שחקן ובדרן ישראלי
* ה'תשמ"ד – סיון קליין, דוגמנית, מנחת טלוויזיה ומגישת רדיו ישראלית

==נפטרו==
* ה'תרל"ז – רבי מאיר הורוביץ (האמרי נועם), האדמו"ר השני בשושלת דז'יקוב (נולד ב-ה'תקע"ט)
* ה'תרנ"ט – הרב אליהו מני, רב העיר חברון (נולד ב-ה'תקע"ח)
* ה'תשל"ג – בן-ציון דינור, שר, חבר הכנסת, היסטוריון ומחנך (נולד ב-ה'תרמ"ד)
* ה'תשמ"ג – שמחה ארליך, פוליטיקאי ישראלי (נולד ב-ה'תרע"ה)
* ה'תשנ"א – יצחק וולפסון, איש עסקים ופילנתרופ יהודי-בריטי (נולד ב-ה'תרנ"ח)
* ה'תשפ"ב – הרב חיים גדליה צימבליסט, היה רב ליטאי ישראלי ודיין בבית הדין הרבני הגדול.
----

* ז' בתמוז – ט' בתמוז
* תמוז

י08
י08
ז' בתמוז

==חגים ומועדים==
* פורים שני של קהילת אוסטראה לזכר ההצלה בשנת ה'תקנ"ב (ראו להלן)

==אירועים היסטוריים==
* ה'תקנ"ב – צבא האימפריה הרוסית בפיקודו של אלכסנדר סובורוב שצר על אוסטרוה בימי חלוקת פולין חדל מלהפציץ את העיר ונכנס לתוכה, לאחר שתושביה הפולנים נמלטו. 
* ה'תר"ף – נוסדה קרן היסוד בלונדון בעת כינוס הקונגרס הציוני
* ה'תש"ב – בטירת צבי שבארץ ישראל נרשמת הטמפרטורה הגבוהה ביותר שנמדדה אי פעם ביבשת אסיה (54.3 מעלות צלזיוס)
* ה'תש"ב – הקמת הבריגדה היהודית בצבא הבריטי

==נולדו==
* ה'תרל"ד – הרב שלמה זלמן פינס למדן אוטודידקט ומחבר ספרים פורה (נפטר י' בחשוון ה'תשט"ו)
* ה'תרמ"א – דב בר בורוכוב, מראשי הציונות הסוציאליסטית וממקימי פועלי ציון (נפטר ב-ה'תרע"ח)
* ה'תשי"א – מרים פיירברג, ראש עיריית נתניה
* ה'תשכ"ד – עופר לוי, זמר מזרחי ישראלי
* ה'תשכ"ט – אחינועם ניני, זמרת ישראלית
* ה'תשכ"ט – יריב לוין, שר המשפטים, יושב ראש הכנסת וחבר הכנסת מטעם הליכוד
* ה'תשל"ד – מריאנו אידלמן, שחקן ישראלי
* ה'תשמ"ח – עומרי כספי, שחקן כדורסל ישראלי
* ה'תשנ"ה – דולב חזיזה, כדורגלן ישראלי

==נפטרו==
* ה'תק"ן – רבי שאול מאמסטרדם, נכד החכם צבי, רב העיר אמסטרדם ומחבר הספר "בנין אריאל"
* ה'תקפ"ח – רבי ברוך תאומים-פרנקל, רב בלייפניק, חיבר פירושים על הש"ס והשולחן ערוך (נולד ב-ה'תק"ך)
* ה'תרנ"ב – רבי רפאל יצחק ישראל, רבו של האי רודוס, ובסוף ימיו אב בית הדין הספרדי בירושלים. (נולד בה'תקס"ט)
* ה'תשכ"ה – משה שרת, ראש הממשלה השני של מדינת ישראל (נולד ב-ה'תרנ"ה)
* ה'תשל"ט – הרב גדליה שור, ראש ישיבת תורה ודעת בארצות הברית (נולד ב-ה'תר"ע)
* ה'תשנ"ב – רבי שמחה בונים אלתר (הלב שמחה), האדמו"ר החמישי בשושלת גור, (נולד ב-ה'תרנ"ח)
* ה'תשנ"ג – הרב יחזקאל דאום רב המושב רמת מגשימים, ור"מ בישיבת הגולן.
* ה'תשנ"ד – יוחנן בדר, חבר הכנסת מטעם חרות (נולד ב-ה'תרע"ה)
* ה'תשנ"ד – רבי שלום איפרגן (הבאבא שלום)
* ה'תשס"ד – נעמי שמר, מלחינה, משוררת, פזמונאית וזמרת ישראלית (נולדה ב-ה'תר"ץ)
----
* ו' בתמוז – ח' בתמוז
* תמוז

י07
י07
ו' בתמוז

==חגים ומועדים==
* תענית ציבור קהילתית בקהילה היהודית באוסטראה.

==אירועים היסטוריים==
* ה'ב' (לפי אחת המסורות) – שריפת התלמוד: בפריז נשרפו מאות ספרי תלמוד בתום משפט פריז.
* ה'ת"ח – נטבחו יהודי הקהילות בטולטשין והומיה בגזירות ת"ח ת"ט
* ה'תשי"ג – אתל ויוליוס רוזנברג מוצאים להורג בארצות הברית אחרי שהורשעו בריגול לטובת ברית המועצות ובמסירת סודות הגרעין האמריקאיים
* ה'תשל"ו – חטופי מטוס אייר פראנס באנטבה משוחררים במבצע יונתן
* ה'תשנ"ד – ישראל והוותיקן מכוננות יחסים דיפלומטיים מלאים

==נולדו==
* ה'תרפ"ו – אבשלום חביב, חבר האצ"ל ואחד מעולי הגרדום (נהרג בה'תש"ז)
* ה'תשי"ד – רמי פורטיס, זמר ומלחין
* ה'תשל"ב – מיכל ינאי, שחקנית ומגישת טלוויזיה ישראלית

==נפטרו==
* ה'תקט"ז – רבי ישראל יעקב אלגאזי, הראשון לציון ורבה הספרדי של ירושלים (נולד ב-ה'ת"ם)
* ה'תקמ"ו – רבי חיים די לה רוזה, מקובל מתלמידי הרש"ש ומחבר ספר "תורת חכם" העוסק בענייני קבלה 
* ה'תרמ"ה – הרב יעקב ספיר, שד"ר, תייר מחבר "אבן ספיר" על יהדות תימן
* ה'תרפ"ה – רבי משה הגר מקוסוב, האדמו"ר הרביעי בשושלת קוסוב ומחבר הספר "לקט עני" (נולד ב-ה'תרט"ו)
* ה'תשל"ו – סא"ל יוני נתניהו (יוני), מפקד כוח הפריצה במבצע לחילוץ חטופי מטוס אייר פראנס באנטבה, אשר נקרא לבסוף על שמו – מבצע יונתן (נולד ב-ה'תש"ו)

----

* ה' בתמוז – ז' בתמוז
* תמוז

י06
י06
מגדל הבנק של סין

מבט מלמטה
מגדל הבנק של סין הוא גורד שחקים הנמצא במרכז העיר הונג קונג. במגדל שוכנים משרדי הבנק של סין (הונג קונג), אחד הבנקים הגדולים והחשובים בהונג קונג. הוא תוכנן על ידי האדריכל איי אם פיי ונבנה בשנים 1989–1990.

הבניין כולל 70 קומות ומתנשא לגובה של 315 מטר. בזכות שתי אנטנות רדיו נוספות שבראשו הוא מגיע לגובה של 369 מטר. עד שנת 1992 הוא היה גורד השחקים הגבוה ביותר באסיה אך מאז נבנו גורדי שחקים גבוהים ממנו בערים מרכזיות רבות.

המבנה בנוי כולו כמסבך זיזי שלם המחובר לרצפה המקנה לו יציבות רבה. קורותיו הראשיות יוצרות מבנה הבנוי מצורות מרחביות הקרובות לטטרהדרון ופירמידות מרובעות היוצרות את מבנהו השלם. במבט מלמעלה הוא נראה כ-'X' אשר כל רבע, הנראה כמשולש ישר-זווית ושווה-שוקיים, מגיע לגובה שונה בכל צד. צורת המגדל מדמה צמיחת קני במבוק, כסמל לחיות ולשגשוג.

מומחי פנג שווי, במיוחד בהיבטיו המיסטיים ביקרו את מבנה המגדל וטענו כי המגדל מקרין אנרגיות שליליות בגלל צורתו המזכירה סכין וצורות ה-'X' שלו. לפני תחילת הבנייה אף ביצע פיי שינויים קלים בזויות הבניין בעקבות ביקורת זו אך הדבר לא מנע את הטענות כי צורת הסכין המכוונת לבניין HSBC נועדה כביכול להטיל קללה על הבנק המתחרה ועל בניין הממשל של הונג קונג (בניין הממשל טרם מסירת הונג קונג לידי סין ב-1997).

==קישורים חיצוניים==

* 

קטגוריה:הונג קונג: גורדי שחקים
קטגוריה:סנטרל
קטגוריה:סין: בנקים
קטגוריה:מבנים שתכנן איי אם פיי
מעקה

מעקה בחדר מדרגות בבניין שב[[האנוי]]
מעקה המגן על הולכי רגל על גשר, [[רמת גן]]
מעקה מדרגות בבית ב[[ירושלים]]
מעקה הוא רכיב שתפקידו למנוע נפילה בין שני מפלסים שונים.

== שימושים ==
מעקים מוקמים בין השאר בבניינים, כלי שיט וצוקים. מעקה נבנה לרוב בדופן מרפסת, חלון בעל סף נמוך או לאורך מדרגות. אל מעקה מדרגות שנועד למנוע נפילה מקובל לחבר מאחז יד שנועד לסייע לאנשים לעלות במדרגות על ידי היאחזות בו בכוח ידיהם. בעברית מקובל לכנות גם מסילה כזו בשם "מעקה" אפילו כאשר היא מחוברת לקיר חדר המדרגות ולא למעקה.

== בתקן הישראלי ==
לפי תקן ישראלי 1142, גובה מעקה צריך להיות לפחות 105 ס"מ, למעט לאורך מהלך המדרגות (החלק המשופע), שם גובהו צריך להיות לפחות 90 ס"מ. הגובה נמדד מהמפלס הסמוך ביותר למעקה, היכול לשמש כמדרך רגל. המרווח בין רכיבי המעקה לבין עצמם ובינם לבין הבניין יכול להיות עד 10 ס"מ, כך שכדור קשיח בקוטר 10 ס"מ לא יוכל לעבור דרכם.

== בהלכה ==

מצוות מעקה היא מצוות עשה ומצוות לא תעשה, המופיעה בספר דברים (כב, ח): בספרי מובא מידות המעקה לפירושו של הרמב"ם גובה המעקה לא פחות מעשרה טפחים (כ-80 ס"מ) לדעת הראב"ד מספיק רק שחלקו של המעקה יהיה עשרה טפחים והשאר שלשה טפחים. 
== ראו גם ==
* גדר

== קישורים חיצוניים ==

* 

==הערות שוליים==

קטגוריה:אלמנטים אדריכליים
קטגוריה:נגישות בנייה וניידות
קטגוריה:מילים יחידאיות בתנ"ך
קטגוריה:בטיחות
אבשלום לניאדו

אבשלום לניאדו (נולד ב-1963) הוא פרופסור בחוג להיסטוריה כללית באוניברסיטת תל אביב.
==ביוגרפיה==
לניאדו נולד וגדל ברמת אביב. למד לתואר ראשון באוניברסיטת תל אביב ואת התואר השני עשה באוניברסיטת ברמינגהאם שבאנגליה. את הדוקטורט עשה באוניברסיטה הראשונה של פריז ואותו סיים בשנת 1995. נושא הדיסרטציה היה "נכבדי הערים באימפריה הביזנטית המוקדמת" והיא יצאה בשנת 2002 כספר.

מחקריו עוסקים בתקופה הביזנטית המוקדמת, מראשית המאה הרביעית לספירה עד אמצע המאה השביעית לספירה.

באחד ממחקריו שואל לניאדו מדוע בעלי תפקידים במאות החמישית והשישית נושאים שמות רבים (לעיתים אף שלושה עשר שמות לבעל תפקיד אחד). בהסתמך על מקור משפטי מן המאה השישית הוא טוען כי בחלק מהמקרים מדובר בהוספת שמו של אדם בכיר לשמותיו של בעל תפקיד כהכרת תודה על סיועו בקבלת התפקיד, או כמעשה חסד מצדו של הבכיר, או תמורת תשלום.

==ספרו==
<div style="direction: ltr;">
* Recherches sur les notables municipaux dans l'empire protobyzantin, Paris, 2002.

</div>
==קישורים חיצוניים==
ממאמריו:
* 
* 
* 
* [https://telaviv.academia.edu/AvshalomLaniado מאמרי אבשלום לניאדו] באתר Academia.edu
==הערות שוליים==

קטגוריה:בוגרי אוניברסיטת תל אביב
קטגוריה:בוגרי אוניברסיטת ברמינגהאם
קטגוריה:בעלי תואר דוקטור מאוניברסיטת פריז
קטגוריה:סגל אוניברסיטת תל אביב: היסטוריה כללית
קטגוריה:חוקרי העת הקלאסית
קטגוריה:ישראלים שנולדו ב-1963
מה שאת עושה לי (אלבום)

"מה שאת עושה לי" הוא אלבום הבכורה של דניאל זילברשטיין.

האלבום יצא לאור לחנויות בדצמבר 2006 בהפקת רוי אדרי, מומי לוי וחגי מזרחי, בחברת התקליטים הליקון. טרם יציאת האלבום יצאו לאור ממנו הסינגלים "אלייך", "זמן" ו"מה שאת עושה לי", שזכו להצלחה רבה מצד התקשורת, הרדיו וערוץ 24.

==רשימת השירים באלבום==
{| class="wikitable" style="font-size: 95%; border: gray solid 1px; border-collapse: collapse;" border="1" bgcolor="#f7f8ff" cellspacing="0" cellpadding="3"
|- bgcolor="#efefef"
!width=100|שיר
!width=70|זמן
!width=70|מילים
!width=70|עיבוד
|-
! אלייך 
| 3:20
| דניאל זילברשטיין ושחף וולמן
| rowspan="3" | Trakslammer
|- 
! באה או נשארת
| 3:20
| rowspan="2" | שחף וולמן
|-
! זמן
| 3:18
|- 
! טעות
| 4:03
| דניאל זילברשטיין
| מומי לוי
|-
! ונרקוד
| 3:31
| דניאל זילברשטיין ואליזט רטר
| rowspan="2" | רוי אדרי וחגי מזרחי
|- 
! מה שאת עושה לי
| 3:39
| rowspan="2" | דניאל זילברשטיין
|-
! כשאת כאן
| 4:05
| 
|- 
! נמס
| 3:36
| דניאל זילברשטיין ושחף וולמן
| Trakslammer
|- 
! בנות
| 3:16
| דניאל זילברשטיין וניר ממון
| rowspan="2" | מומי לוי
|-
! זה לא אני
| 4:18
| דניאל זילברשטיין
 |}

==סינגלים==

קטגוריה:אלבומי בכורה מ-2006
קטגוריה:אלבומים בעברית
רון גולדמן

רון גולדמן (נולד ב-7 במאי 1970) הוא במאי קולנוע, תסריטאי, עורך ומרצה ישראלי. משמש כמנהל האמנותי של הקרן החדשה לקולנוע וטלוויזיה. זוכה טקס פרסי הטלוויזיה בשנת 2021.

==חייו==
גולדמן נולד בצפת וגדל בקיבוץ נחשונים. בשנת 1993 החל ללמוד קולנוע בבית הספר סם שפיגל. במהלך לימודיו ביים את הסרט התיעודי "משפט שלמה" (1995), ואת הסרט הקצר "נביטארה" (1998).

לאחר סיום לימודיו היה שותף לכתיבת סדרת הטלוויזיה "הסודות של כנרת" (1999), ולכתיבת הדרמות הטלוויזיוניות "שלום לבן דודי" (2000) ביחד עם שרון עמרני ו"איש השלג" (2001) עם עמרי לוי.

בשנת 2002 ביים והפיק את סרטו התיעודי "לה גראנד עקשן".

==כעורך==
בין עבודותיו הבולטות של גולדמן כעורך:
* "בדרך הביתה" (זוכה פסטיבל ירושלים לסדרה התיעודית הטובה ביותר לשנת 2009); במאי: תומר הימן
* "הגלגול" (זוכה פסטיבל חיפה לסרט התיעודי הטוב ביותר לשנת 2008); במאי: נתי ברץ
* "ילדי השמש" (זוכה פרס אופיר לסרט התיעודי לשנת 2008; פרס וולג'ין לסרט התיעודי הטוב ביותר לשנת 2007); במאי: רן טל
* "ישורון: 6 פרקי אבות" (מיזם העברים, 2018), במאי: עמיחי חסון
* "מלכת ירושלים", "תעלומת אריס סאן", "האשכנזים"; במאים: דליה מבורך ודני דותן
* "כלות המדבר" (זוכה פסטיבל "דוקאביב" 2008), "אירוסי דמים"; במאית: עדה אושפיז
* "מסעות ג'יימס בארץ הקודש", "הטיול הפנימי", "מרטין" (זוכה פרס וולג'ין לסרט התיעודי הטוב ביותר לשנת 1999); במאי: רענן אלכסנדרוביץ'
* "זוהר ארגוב - סוף עצוב וידוע מראש" (2017), מיני-סדרה, במאים: דליה מבורך ודני דותן
* "הכובעים של ירושלים"; במאי: נתי אדלר
* "בחזקת סאטמר"; במאי: ניצן גלעדי
* "הדווקאים"; במאית: הדס איילון

גולדמן זכה בפרס העריכה מטעם פורום היוצרים הדוקומנטריים בשנת 2009 על הסרט "הגלגול", בשנת 2008 על הסרט "ילדי השמש" ובשנת 2006 על הסרט "הכובעים של ירושלים".

בשנת 2007 זכה בפרס וולג'ין לעריכה על הסרטים "ילדי השמש" ו"תעלומת אריס סאן".

== קישורים חיצוניים ==

* 
* 
* "[http://www.itu.org.il/Index.asp?ArticleID=4926&CategoryID=762&Page=1 אמת וזיוף על שולחן העריכה"], הסתדרות המורים בישראל - גיליון 32 – אביב 2005
* 

קטגוריה:עורכי קולנוע ישראלים
קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:בוגרי בית הספר סם שפיגל לקולנוע ולטלוויזיה
קטגוריה:נחשונים (קיבוץ): אישים
קטגוריה:ישראלים שנולדו ב-1970
ה' בתמוז

==חגים ומועדים==
* תענית משפחתית שקבע רבי יום טוב ליפמן הלר לצאצאיו בכל הדורות.

==אירועים היסטוריים==
* (לפי דעות אחדות) – גלות יהויכין לבבל
* – נבואת המרכבה הראשונה של יחזקאל, על נהר כבר
* ה'שפ"ט – הרב יום-טוב ליפמן הלר נאסר באשמת זלזול בקיסר ובנצרות. הרב הלר קבע יום זה כתענית לו ולצאצאיו
* ה'תקכ"ח – טבח אומן: המורדים ההיידמקים בראשות מקסים זליזניאק ואיוואן גונטה כובשים את העיר אומן ורוצחים למעלה מ-2,000 יהודים
* ה'תש"ו – פוגרום קיילצה, ביהודים ניצולי שואה, מתרחש בפולין
* ה'תשל"ו – המראת המטוסים למבצע יונתן לשחרור חטופי מטוס אייר פראנס שנחטפו לאנטבה
* ה'תשס"ה – פיגוע בקניון השרון בנתניה בו נרצחו חמישה ישראלים

==נולדו==
* ה'תשי"א – הרב ישראל הגר, אדמו"ר מחסידות ויז'ניץ מונסי

==נפטרו==
* ה'ת"ש – רבי שלמה בן רבי יהודה לייב איגר, אדמו"ר השלישי בשושלת לובלין, כיהן במשך תקופה כמנהל ישיבת חכמי לובלין אחר פטירתו של רבי מאיר שפירא מלובלין.
* ה'תש"א – רבי עזריאל מאיר בן רבי יהודה לייב איגר, אדמו"ר מלובלין בפילוב, מחבר הקונטרסים אבני זיכרון על הש"ס, וכן הצעת תקנת נחוצה ותקנת רבים על איסור ריבית.
* ה'תשע"א – הרב חיים סרנא, מראשי ישיבת חברון 
----

* ד' בתמוז – ו' בתמוז
* תמוז

==הערות שוליים==

י05
י05
ד' בתמוז

==חגים ומועדים==
* יום טוב במגילת תענית על ביטול ספר הגזרות, ספר חוקים צדוקי.

==אירועים היסטוריים==
* ה' אלפים – משפט פריז, בדבר אשמתם של היהודים על הכתוב בתלמוד
* – כליאתו של גדול חכמי אשכנז בדורו, רבי מאיר בן ברוך (המהר"ם מרוטנברג) שהיה בדרכו לארץ ישראל על ידי הקיסר רודולף הראשון
* ה'תש"א – תחילת פרעות יאשי שנמשכו כשלושה ימים
* ה'תשכ"ג – לוי אשכול מתמנה לראש הממשלה השלישי של מדינת ישראל, ומציג את ממשלת ישראל האחת עשרה בפני הכנסת.
* ה'תשל"ז – מנחם בגין מציג את ממשלת ישראל השמונה עשרה בפני הכנסת, ומתחיל לכהן כראש ממשלת ישראל.
* ה'תשפ"א – נפתלי בנט ויאיר לפיד מציגים את ממשלת ישראל השלושים ושש בפני הכנסת, ומתחילים לכהן כראש ממשלת ישראל וכראש ממשלת ישראל החלופי, בהתאמה.

==נולדו==
* ה'תרנ"ג – הרב יצחק אביגדור אורנשטיין, רב הכותל הראשון (נפטר ב-ה'תש"ח)
* ה'תרנ"ט – פריץ אלברט ליפמן, ביוכימאי אמריקאי, חתן פרס נובל לפיזיולוגיה ורפואה (נפטר ב-ה'תשמ"ו)
* ה'תר"ץ – ר' מרדכי אליפנט, ראש ישיבת איתרי
* ה'תרצ"ה – שבח וייס, יושב ראש הכנסת בכנסת ה-13
* ה'תרצ"ו – משה טימור, עתונאי, שדר רדיו ושחקן ישראלי
* ה'תש"ך – חנה אזולאי-הספרי, שחקנית ישראלית
* ה'תשכ"ט – יובל סמו, שחקן וקומיקאי ישראלי
* ה'תשל"ז – הרב חיים אידלס דיין ומקובל.
* ה'תשל"ט – יהודה לוי, שחקן ודוגמן ישראלי

==נפטרו==
* – רבנו תם, ראש בעלי התוספות, גדול הדור ביהדות צרפת ואשכנז, פרשן תלמוד, פוסק, וכן פייטן ומדקדק.
* ה'תקס"ה – רבי פנחס הלוי איש הורוביץ (בעל ההפלאה), רבה של פרנקפורט דמיין, ומתלמידיו של המגיד ממזריטש (נולד ב-ה'תצ"א)
* ה'תרנ"ט – הרב עזריאל הילדסהיימר, מרבני גרמניה ומייסד בית המדרש לרבנים בברלין (נולד ב-ה'תק"ף)
* ה'תש"ן – הרב יהושע סג"ל דייטש, רב שכונת קטמון בירושלים (נולד ב-ה'תר"ע)
* ה'תשנ"ה – הרב מנחם מנדל פוטרפס, משפיע בישיבת תומכי תמימים בכפר חב"ד (נולד ב-ה'תרס"ח)

----
* ג' בתמוז – ה' בתמוז
* תמוז

י04
י04
ג' בתמוז

==חגים ומועדים==

==אירועים היסטוריים==
* (על פי המסורת) – יהושע בן נון עצר את השמש והירח במסגרת ההגנה על הגבעונים במלחמת כיבוש הארץ וניצח את חמשת המלכים במקדה.
* ה'תרפ"ז – בוטל גזר הדין להוצאה להורג של הרב יוסף יצחק שניאורסון והומר למאסר.
* ה'תש"א – פורצות פרעות יאשי בעיר יאשי ברומניה.
* ה'תש"ח – מלחמת העצמאות: במבצע דני נכבשת לוד על צה"ל
* ה'תשל"ח – הוקמה ההתנחלות מעלה אפרים בבקעת הירדן
* ה'תשמ"ט – הפיגוע בקו 405: מחבל מדרדר אוטובוס אגד לתהום ליד קריית יערים וגורם ל-16 הרוגים

==נולדו==
* ה'תרמ"ו – מרק בלוך, היסטוריון יהודי-צרפתי, מייסד אסכולת האנאל, איש הרזיסטאנס (הוצא להורג ה'תש"ד)
* ה'תשל"א – רובי בנט, מלחין ישראלי
* ה'תשל"ב – גאולה אבן, קריינית ישראלית
* ה'תשל"ג – הרצל טובי, שחקן ישראלי.

==נפטרו==
אהל קברו של הרבי מליובאוויטש]]
* ה'תרל"א – רבי יששכר בר (ברנרד) אילווי, רב ומנהיג אורתודוקסי בארצות הברית במאה ה-19 (נולד ב-ה'תקע"ד)
* ה'תרפ"ט – הרב מרדכי לייב רובין, ראב"ד העדה החרדית בירושלים (נולד ב-ה'תרל"ה)
* ה'תשמ"ב – הרב יוסף חיים שניאור קוטלר, ראש ישיבת לייקווד שבניו ג'רזי וחבר מועצת גדולי התורה בארצות הברית (נולד ב-ה'תרע"ח)
* ה'תשנ"ד – רבי מנחם מנדל שניאורסון, האדמו"ר השביעי והאחרון של חסידות חב"ד
* ה'תשס"ז – זאב שיף, כתב, פרשן ועיתונאי ישראלי (נולד ב-ה'תרצ"ג)
* ה'תשע"ג – הרב יהושע ישעיה נויבירט, רב, ראש ישיבה ומחבר הספר שמירת שבת כהלכתה (נולד בה'תרפ"ז)
* ה'תשפ"ד – הרב יהודה דרעי, רבה הראשי של באר שבע וחבר מועצת הרבנות הראשית לישראל (נולד ב-ה'תשי"ז)
----

* ב' בתמוז – ד' בתמוז
* תמוז

י03
י03
סאפאקיישן

סאפאקיישן (Suffocation, בתרגום לעברית - "חנק") היא להקת דת' מטאל ברוטאלי/טכני אמריקאית שהוקמה בשנת 1988 ב-Centereach, ניו יורק. לסאפאקיישן הייתה השפעה רבה על ז'אנר הדת' מטאל, והם נחשבים לחלוצים של דת' מטאל ברוטאלי. סאפאקיישן היוו את האיזון בין צלילים אכזריים (דת' מטאל ברוטאלי) וטכניים (דת' מטאל טכני) הנשמעים לעיתים קרובות בדת' מטאל מודרני.<ref name=":0"></ref> הלהקה ידועה גם בגלל שהיו חברים בה שני נגנים אפריקאים (המתופף מייק סמית' והגיטריסט טרנס הובס), דבר נדיר בסצנת האקסטרים מטאל. המתופף מייק סמית' עזב את הלהקה עקב חילוקי דעות אישיים עם חברים בלהקה, כך שכיום טרנס הובס הוא האפריקאי היחיד בלהקה.

הלהקה התפצלה אחרי Despise the Sun ועשתה רפורמה ב-2002 עם כמה שינויים בהרכב. דאג קריטו התבקש להצטרף כשהלהקה עשתה רפורמה, אבל ככל הנראה, הוא לא היה מעוניין. מייק סמית' עזב את הלהקה שוב ב-2012 עקב חילוקי דעות אישיים עם חברים אחרים והוחלף על ידי דייב קולרוס (שניגן בעבר עם הלהקה ב-Despise the Sun). מאוחר יותר הוחלף קולרוס בקווין טאלי.<ref name=":0" />

ב-2007 סאפאקיישן הוצגה בפרסומת לערוץ ההיסטוריה. הלהקה הופיעה בסרטון התדמית של ערוץ ההיסטוריה לסרט התיעודי The Dark Ages, כשהיא ניגנה את השיר "Bind, Torture, Kill".<ref></ref>

==חברי הלהקה==
* טרנס הובס - גיטרה (1990-1998, 2002-היום)
* צ'רלי אריגו - גיטרה (2016-היום)
* דרק בויאר - גיטרה באס (2004-היום)
* אריק מורוטי - תופים (2016-היום)
* ריקי מאיירס - שירה (2019-היום)

===חברים לשעבר===

* פרנק מאלן - שירה (1988-1998, 2002-2018)
* מייק סמית' - תופים (1990-1994, 2002-2012)
* גאי מארצ'ס - גיטרה (1988-1990, 2003-2016)

* דאג קריטו - גיטרה (1990-1998)
* ג'וש בארון - גיטרה באס (1988-1991, 2002-2004)
* כריס ריצ'רדס - גיטרה באס (1991-1998)
* דאג בון - תופים (1994-1995)
* דייב קולרוס - תופים (1995-1998, 2012-2014)
* קווין טאלי - תופים (2014-2016)
* טוד גרמן - גיטרה (1988-1990)

==דיסקוגרפיה==
* Reincremation (דמו, 1990)
* Human Waste (מיני-אלבום, 1991)
* Effigy of the Forgotten (אלבום מלא, 1991)
* Breeding the Spawn (אלבום מלא, 1993)
* Pierced from Within (אלבום מלא, 1995)
* Despise the Sun (מיני-אלבום, 1998)
* Souls to Deny (אלבום מלא, 2004)
* Suffocation (אלבום מלא, 2006)
* Blood Oath (אלבום מלא, 2009)
* Pinnacle of Bedlam (אלבום מלא, 2013)
* of the Dark Light... (אלבום מלא, 2017)
* Hymns From the Apocrypha (אלבום מלא, 2023)

==קישורים חיצוניים==

* 

==הערות שוליים==

קטגוריה:להקות רוק אמריקאיות
קטגוריה:להקות דת' מטאל
קטגוריה:להקות שהוקמו בשנת 1988
ב' בתמוז

==חגים ומועדים==
==אירועים היסטוריים==
* ה'תש"ח – תחילת מבצע דקל, אחד ממבצעי מלחמת העצמאות, שנמשך עד לי"ב בתמוז
* ה'תשי"ט – החלו אירועי ואדי סאליב, במחאה על רקע אפליה עדתית של מזרחים בישראל
* ה'תשס"ו – צה"ל פותח במבצע גשמי קיץ ברצועת עזה

==נולדו==
* ה'תצ"ז – רבי אריה ליב ברלין, דיין בפיורדא, ורב ואב"ד בבמברג וקאסל. חבר הקונסיסטוריה היהודית של וסטפאליה. (נפטר בב' בסיוון ה'תקע"ד)
* ה'תרפ"ו – משה ברזני, חבר לח"י, מעולי הגרדום
* ה'תש"ט – אריק סיני, זמר ישראלי
* ה'תש"ט – הרב אברהם יהושע סולובייצ'יק, ראש ישיבת בריסק
* ה'תשט"ז – יובל דיסקין, יו"ר השב"כ לשעבר
* ה'תשכ"א – אדיסו מאסלה, פוליטיקאי ישראלי, חבר הכנסת הראשון ממוצא אתיופי
* ה'תשכ"ה – הרב יעקב אשר, ראש עיריית בני ברק וח"כ מטעם יהדות התורה

==נפטרו==
* ה'תקכ"ה – רבי נחמן מהורדנקא, תלמיד הבעש"ט וסבו של ר' נחמן מברסלב
* ה'תרכ"ג – הרב מרדכי זאב איטינגא, ממחברי ספר "מפרשי הים" ונשיא ארץ ישראל של כולל עסטרייך-גאליציא (נולד ב'ה'תקס"ד)
* ה'תרמ"ט – רבי אברהם טברסקי, מייסד חסידות טריסק ומחבר ספר "מגן אברהם" על התורה (נולד ב-ה'תקס"ו)
* ה'תשי"ד – הרב סעיד (סעדיה) עוזרי רב וראש ישיבה בצנעא וממנהיגי הדור האחרון של יהדות צנעא (נולד ב- ה'תרכ"ט)
* ה'תשמ"ז – שמואל תמיר, שר המשפטים בישראל ולוחם אצ"ל (נולד ב-ה'תרפ"ג)
* ה'תשנ"ה – יעקב מרידור, מפקד האצ"ל, פוליטיקאי ישראלי (נולד ב-ה'תרע"ג)
----
* א' בתמוז – ג' בתמוז
* תמוז

י02
י02
א' בתמוז

==חגים ומועדים==
* ב' דראש חודש תמוז
* לא אומרים תחנון

==אירועים היסטוריים==
[[קבר יוסף]]
האדמו"ר רבי שלמה הלברשטאם (הראשון) מבאבוב
* 7 שנים אחרי בריאת העולם - גירוש אדם וחוה מגן עדן, לפי ספר היובלים.
* ג'תתכ"ז - נכבשה יודפת על ידי הרומאים במרד הגדול
* ה'קנ"א – גזירות קנ"א: פרעות ביהודי סביליה
* ה'תרס"ה – תחילת נשיאותו של רבי בן ציון הלברשטאם, כאדמו"ר מבאבוב.
* ה'תש"ז – דוד בן-גוריון חותם על מכתב הסטטוס קוו
* ה'תשמ"ד – הוקמה ההתנחלות כוכב יעקב בחבל בנימין צפונית לירושלים
* ה'תשנ"ו – בנימין נתניהו מציג את ממשלתו (העשרים ושבע במנין הממשלות) בפני הכנסת, ומתחיל לכהן כראש ממשלת ישראל
* ה'תשפ"ג – פיגוע הירי בתחנת הדלק בעלי

==נולדו==
* יוסף בן יעקב.
* ה'תרמ"ח – הרב חכם יצחק נח רב ואב בית דין של קהילות יהודיות בכורדיסטן, ורב מושב אלקוש שבגליל (נפטר י"ד בשבט ה'תשכ"ב)
* ה'תשי"ג – חנה לסלאו, שחקנית וקומיקאית ישראלית
* ה'תשל"ג – גרא סנדלר, שחקן ישראלי
* ה'תשכ"ח – ניר לוי, שחקן ישראלי

==נפטרו==
* יוסף בן יעקב.
* ה'רכ"ג – רבי יצחק קנפנטון, מגדולי חכמי ספרד בדור שלפני הגירוש, ראש ישיבה בסמורא (נולד ב-ה'ק"כ)
* ה'תקפ"ג – רבי קלונימוס קלמן הלוי אפשטיין, מחבר הספר "מאור ושמש" (נולד ב-ה'תקי"א)
* ה'תרמ"ט – הרב חיים אלעזר וקס, רב בקאליש ובפיוטרקוב שבפולין, מחבר הספר "נפש חיה" (נולד ב-ה'תקפ"ב)
* ה'תרס"ה – רבי שלמה הלברשטאם, מייסד חסידות באבוב (נולד ב-ה'תר"ז)
* ה'תש"א – הר יונה קרפילוב, תלמיד חכם ליטאי מפורסם שנספה בשואה
* ה'תשמ"ד – משה פלדנקרייז, ממציא שיטת ההתעמלות והריפוי העצמי פלדנקרייז (נולד ב-ה'תרס"ד)

----
* ל' בסיוון – ב' בתמוז
* תמוז

==קישורים חיצוניים==

==הערות שוליים==

י01
י01
קרדונג-לה

קרדונג לה (Khardung La) הוא מעבר הרים בחבל לדאק שבצפון הודו. הכביש העובר בו מחבר את העיר לה עם עמק נוברה. קרדונג לה נמצא בגובה של 18,380 רגל (5,602 מטרים) מעל לפני הים, ונהוג לראות בו את מעבר ההרים הגבוה בעולם העביר לכלי רכב יבשתיים.

==תיירות==
חובבי ספורט אתגרי יורדים עם אופניים בכביש התלול ממעבר ההרים הגבוה עד לעיר לה, מרחק 37 קילומטרים וירידה של כמעט 2,000 מטרים בגובה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:הודו: גאוגרפיה
קטגוריה:מעברי הרים
קטגוריה:לדאק
א' באב

==חגים ומועדים==
* ראש חודש אב
* ימי בין המצרים והיום הראשון של תשעת הימים שלפני תשעה באב, החל מיום זה נהוג שלא לאכול בשר כחלק ממנהגי האבלות על חורבן שני בתי המקדש

==אירועים היסטוריים==
* – עזרא הסופר מגיע לירושלים (לפי המקרא והמסורת היהודית)
* ה'תש"ג – חיסול גטו סוסנוביץ בידי הנאצים 
* ה'תש"ג – מרד במחנה ההשמדה טרבלינקה
* ה'תש"ז – אוניית המעפילים אקסודוס מגיעה לחופי ארץ ישראל
* ה'תשס"ד – רצח עדי אזר, רשם בבית המשפט המחוזי בתל אביב
* ה'תשע"ג – הפעם הראשונה שתקופת שמואל נפלה בחודש אב

==נולדו==
* ה'תש"ג – עוזי לנדאו, חבר הכנסת ושר מטעם הליכוד וישראל ביתנו
* ה'תשל"א – זבולון מושיאשווילי, שחקן, מפיק וקומיקאי ישראלי (נפטר ב-ה'תשפ"ג)
* ה'תשל"ה – יאיר רביבו, ראש עיריית לוד מטעם הליכוד. בעבר מנכ"ל העירייה ומנהל רשת המתנס"ים בעיר
* ה'תשמ"ו – נתן גושן, זמר ישראלי
* ה'תשנ"ד – רביב כנר, זמר ישראלי
* ה'תשנ"ט – גיא פודוליץ', יוטיובר ישראלי

==נפטרו==
* – אהרן הכהן (לפי המקרא והמסורת היהודית) (נולד ב-)

* ה'תפ"א – אהרן בן בנימין וולף, רב קהילת יהודי ברלין (נולד בסביבות ה'ת"ל)
* ה'תרמ"ג – הרב שמואל עהרנפעלד, נכד החת"ם סופר, רב במטרסדורף שבאוסטריה ומחבר הספר "חתן סופר" על השולחן ערוך (נולד ב-ה'תקצ"ה)
* ה'תש"ס – רבי שלמה הלברשטאם, האדמו"ר מבאבוב (נולד ב-ה'תרס"ח)
* ה'תשס"ו – רב-סרן רועי קליין, נהרג בקרב בינת ג'בייל בעת שנשכב על רימון יד ובמותו הציל את חיי חייליו (נולד ב-ה'תשל"ה)
* ה'תשס"ו – עזרא פליישר, חוקר הפיוט והתפילה, זוכה פרס ישראל (נולד ב-ה'תרפ"ח)
* ה'תשע"ז – אמיר פרישר גוטמן, זמר, מוזיקאי, כוריאוגרף, שחקן, ובמאי תיאטרון ישראלי

----

* כ"ט בתמוז – ב' באב
* אב

כ01
י01
גלולה

גלולות בצורה של קפסולות (כמוסות)

גלולה או כדור, תערובת של חומרים פעילים עם חומרים מצמידים ומאגדים, בדרך כלל בצורה של אבקה הנדחסת למוצק בעיצובים שונים, בעיקר כטבלייה או בצורת קפסולה מג'לטין, לתוכה מוכנסת אבקה.

==אופן הפעולה==
תרופות בצורה של גלולה מתאימות בדרך כלל לבליעה דרך הפה ומיוצרות בצורות שונות כדי להקל את הבליעה. לגלולות יש בדרך כלל שכבת ציפוי המונעת מלטעום את הטעם של התערובת.
החומר שנמצא בגלולה מועבר למחזור הדם דרך מערכת העיכול. על פי רוב מחזור הדם יוביל את התרופה לכל תאי הגוף.

יוצאי הדופן הם חומרים שלא יכולים לעבור את מחסום הדם-מוח. כתוצאה מכך תרופות המכילות חומרים מסוג זה לא יכולות להשפיע על תאי המוח.
במקרים אלו יחפשו הרופאים דרכים אלטרנטיביות להשפיע על מערכת העצבים המרכזית, בהתאם למצב בו רוצים לטפל.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מדעי הרוקחות
תרבוש

[[יצחק בן צבי (מימין) ודוד בן-גוריון (משמאל) חובשים תרבושים בתקופת לימודם באיסטנבול, 1912]]
תרבוש (ערבית: طربوش) או פז (טורקית: Fes, ערבית: فاس) הוא כובע טורקי. מקורו בתקופת האימפריה העות'מאנית.

התרבוש דומה בצורתו לגליל הולך וצר (חרוט קטום) וסגור בצידו העליון במשטח שצורתו מעגל. צבעו של התרבוש בדרך כלל אדום ובמרכז חלקו העליון גדילים שחורים. התרבוש נפוץ בטורקיה וכן בארצות ערב, בעיקר בצפון אפריקה, סוריה ועיראק.

התרבוש עוצב לפי דוגמה צפון אפריקאית והוכנס לשימוש בשנת 1828, בתקופת כהונתו של הסולטאן מהמוט השני (1808–1839). התרבוש הוא למעשה מגבעת מערבית ללא שוליים, שמאפשרת למוסלמי לגעת עם מצחו בארץ בעת התפילה.
התרבוש הונהג כחלק מלבוש השופטים באימפריה העות'מאנית, ובמהרה אומץ כסמל סטטוס גם בחוגי הפקידות הבכירה האחרת ובחוגים משכילים או מכובדים. בשנת 1840 החל התרבוש לשמש יחידות מסוימות של הצבא העות'מאני. בהדרגה, נפוץ התרבוש אל שכבות נוספות בממלכה הטורקית בתצורות שונות.

התרבוש האדום היה לסמל ההתעתמנות ובחבישתו הייתה הכרזה על אזרחות עות'מאנית; בארץ ישראל, לאחר פרוץ מלחמת העולם הראשונה פירושה המעשי עבור חלק מהיישוב היה הגנה מגירוש, שבו נקטו השלטונות כלפי נתינים זרים.

נשיא טורקיה בשנות העשרים של המאה העשרים ואבי האומה הטורקית, מוסטפא כמאל אטאטורק התייחס לתרבוש כסמל לפאודליזם. ביוני 1925 הוא החל במאבק נגדו, באוגוסט הוא אסר את חבישתו, וב-25 בנובמבר 1925 יצא צו רשמי שחייב את עובדי הממשלה השכירים לחבוש מגבעת מערבית. בנאום באוקטובר 1927 הסביר את פעולתו: "מן ההכרח לבטל את התרבוש, אשר ישב על ראשו של עמנו כסמל לבערות, פנאטיות ושנאת הקידמה והציוויליזציה, ולקבל במקומו את המגבעת, כיסוי־הראש שבו משתמש העולם הנאור, ולהוכיח בדרך זו שהעם הטורקי... אינו סוטה מחיי־החברה התרבותיים".
בדצמבר 1928 אסר רזא שאה פהלווי על המשכילים בפרס את חבישת התרבוש וכפה עליהם את המגבעת האירופית.

== קישורים חיצוניים ==

* 
* דנצ'ו ארנון, "[https://onegshabbat.blogspot.com/2021/08/blog-post.html למה כובע? עלייתו ונפילתו של התרבוש]", בתוך בלוג "עונג שבת (עונ"ש)", 2 באוגוסט 2021

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כובעים
קטגוריה:לבוש אסלאמי
קטגוריה:טורקיה: תרבות
קטגוריה:האימפריה העות'מאנית: תרבות
קטגוריה:בגדי גברים
העשירון האחר

110px
העשירון האחר הוא תא סטודנטים להט"בי של האוניברסיטה העברית בירושלים.
שם התא נגזר מן הטענה כי עשירית מן האוכלוסייה הכללית היא הומוסקסואלית, הנגזרת מהדו"ח "התנהגות מינית בזכר האדם" מאת אלפרד קינסי.

"העשירון האחר" הוקם בשנת 1990 על ידי קבוצה של מרצים וסטודנטים להט"בים מן האוניברסיטה העברית, והוא הארגון הלהט"בי הראשון בירושלים. בשנים הראשונות נפגש התא במשרדו של פרופ' אלון הראל. המפגשים הללו התנהלו בחשאי מפני שמשתתפים רבים היו "ארוניסטים". החל משנת 2000, לאחר מעבר במקומות שונים באוניברסיטה, עבר התא לפעול במסגרת בית הלל בקמפוס הר הצופים. ב-2008 פרש התא מבית הלל בעקבות סכסוך, שנבע מהתערבות של בית הלל בתכני המפגשים.

העשירון האחר מנוהל על ידי ועד של מתנדבים מקרב הסטודנטים הירושלמים. התא מקיים מפגשים פעמיים בחודש (ביום שני הראשון בכל חודש בקמפוס גבעת רם, וביום שני השלישי בכל חודש בקמפוס הר הצופים) המאפשרים לסטודנטים להט"בים להכיר אלה את אלה, לחזק את דימויים העצמי ואת ביטחונם העצמי כלהט"בים, ולהעמיק בתכנים הקשורים ללהט"ב. בנוסף, התא פועל לקידום זכויות להט"ב, כגון ביטול הסעיף המפלה הומוסקסואלים לתרום דם. המפגשים פתוחים לסטודנטים מכל מוסדות ההשכלה בירושלים, ולכלל שכבת הגיל הרלוונטית.

יוצאי התא היוו את עיקר גרעין האנשים שחברו והקימו את "הבית הפתוח". כמה מיושבי ראש העשירון האחר היו לימים לפעילים בולטים בקהילה הלהט"בית: סער נתנאל שהיה חבר במועצת העיר ירושלים מטעם מרצ, וחגי אלעד שהיה מנכ"ל הבית הפתוח עד קיץ 2006.

תא הסטודנטים הלהט"בי אשר קיים באוניברסיטה העברית כיום פועל במסגרת האחווה הסטודנטיאלית הגאה מבית האגודה למען הלהט"ב והתאחדות הסטודנטים והסטודנטיות.

== ראו גם ==
* סגול

== קישורים חיצוניים ==
* 
* [https://www.facebook.com/haasiron דף הפייסבוק של "העשירון האחר"]
* 

קטגוריה:ארגוני להט"ב בישראל
קטגוריה:ארגוני סטודנטים בישראל
קטגוריה:ירושלים: ארגונים